Diari Oficial de la Generalitat Valenciana


Sumari del DOGV 7938, del 16-12-2016 (2016/10082)

RESOLUCIÓ de 15 de novembre de 2016, del director de l'Agència Valenciana de Foment i Garantia Agrària, per la qual es convoquen les ajudes comunitàries al subministrament de llet i determinats productes lactis en centres escolars de la Comunitat Valenciana. Curs escolar 2016/2017. Exercici FEAGA 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7938

Data del DOGV
:   16-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10818


Data del document
:   15-11-2016

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 15 de novembre de 2016, del director de l'Agència Valenciana de Foment i Garantia Agrària, per la qual es convoquen les ajudes comunitàries al subministrament de llet i determinats productes lactis en centres escolars de la Comunitat Valenciana. Curs escolar 2016/2017. Exercici FEAGA 2017. [2016/10147]  
De conformitat amb el que disposa l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, amb l'article 77.4.3, últim punt, de la Llei 14/2005, de 23 de desembre, i en atenció a les competències establides en l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, s'emet la present resolució.  
Tenint en compte el que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les ajudes regulades en la present convocatòria realitzada en aplicació de l'Ordre 31/2010, de 6 d'agost, no els resulta d'aplicació l'article 107.1 del Tractat de Funcionament de la UE (TFUE), atés que els fons destinats a finançar les actuacions previstes tenen origen comunitari en el marc de les previsions del Reglament 1306/2013, del Parlament Europeu i del Consell, de 17 de desembre de 2013, sobre el finançament, la gestió i el seguiment de la política agrícola comuna, el que disposa l'article 26 del Reglament (UE) núm. 1308/2013, del Parlament Europeu i del Consell, de 17 de desembre de 2013, relatiu al règim d'ajuda al programa de consum de llet per als escolars i en l'article 6 del Reglament 1370/2013, del Parlament Europeu i del Consell, de 17 de desembre de 2013, pel qual s'estableixen mesures relatives a la fixació de determinades ajudes i restitucions en relació amb l'organització comuna de mercats dels productes agrícoles.  
  
De conformitat amb allò que disposa l'article 28 de la Llei 5/1983, de 30 de desembre, del Consell (segons la redacció donada per la Llei 12/2007), així com del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural i l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, resolc:  
  
  
Apartat primer. Disposicions que estableixen les bases reguladores de les ajudes convocades  
A les presents ajudes els resulta d'aplicació el que preveu l'Ordre 31/2010, de 6 d'agost, de la Conselleria d'Agricultura, Pesca i Alimentació, per la qual es regula l'aplicació a la Comunitat Valenciana de les ajudes comunitàries al subministrament de llet i determinats productes lactis en centres escolars.  
  
Apartat segon. Termini i lloc de presentació de sol·licituds de pagament de l'ajuda  
1. Les sol·licituds del pagament de l'ajuda, per a ser validades, hauran d'estar correctament omplides i presentar-se, a més, l'últim dia del tercer mes següent al del subministrament del producte i comprendran un mes complet de subministrament. El model de sol·licitud a utilitzar s'adjunta com a annex a aquesta resolució.  
Quan aquest termini se sobrepasse en menys de dos mesos, l'ajuda es pagarà encara que estarà subjecta a les reduccions següents:  
- un 5/ si el retard és igual o inferior a un mes  
- un 10 % si el retard és superior a un mes però inferior a dos  
Quan el termini se sobrepasse en dos mesos no es pagara l'ajuda.  
2. Junt amb la sol·licitud d'ajuda ha d'aportar-se la documentació següent:  
a) Les factures dels subministraments efectuats durant el mes de subministrament, en aquestes es reflectirà separadament el preu total, l'IVA i el descompte per l'ajuda, diferenciat per tipus de producte subvencionat i s'haurà d'acompanyar amb prova de pagament de la factura. Les factures s'emetran a nom i raó del centre escolar.  
b) Certificat-he rebut, amb relació als subministraments rebuts i consumits en el centre escolar referit al mes pel qual se sol·licita l'ajuda, que haurà de ser firmada pel responsable del centre escolar, segons model de l'annex número 1.  
Els proveïdors i les organitzacions específiques que subministren uns quants centres escolars a més dels documents abans referits hauran d'aportar:  
a) Document que continga la relació de centres escolars als quals s'ha efectuat el subministrament lacti durant el mes, en el qual haurà de constar el nombre d'alumnes matriculats i beneficiats per l'ajuda, classificats per nivells d'ensenyament. S'utilitzarà per a això el model de l'annex número 2.  
b) Document amb la informació de les quantitats de productes subministrats, per centre escolar, classificats en les seues diferents categories de producte, així com l'import corresponent de l'ajuda, amb la referència a la factura corresponent i l'import de l'ajuda, annex número 3.  
3. Les sol·licituds junt amb la documentació requerida han de ser presentades en qualsevol dels llocs que determina l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
  
Apartat tercer. Resolució del pagament l'ajuda  
1. El termini màxim per a realitzar-se el pagament de l'ajuda serà de tres mesos, comptadors a partir de l'endemà de la presentació de la sol·licitud del pagament, llevat que en l'exercici dels controls oportuns es detecte alguna irregularitat.  
2. D'acord amb el que preveu l'article 114.1 lletra g, de la Llei 39/2015 d'1 d'octubre, del procediment administratiu comú de les administracions públiques, la resolució de pagament posa fi a la via administrativa. Les concessions o denegacions de l'ajuda, degudament motivada, serà notificada a les persones interessades. Contra aquesta es podrà interposar un recurs potestatiu de reposició davant del titular de l'Agència Valenciana de Foment i Garantia Agrària, en el termini d'un mes comptador des de l'endemà del dia en què tinga lloc la notificació, de conformitat amb la legislació vigent sobre procediment administratiu, o bé directament recurs contenciós administratiu en el termini de dos mesos comptadors des de l'endemà de la notificació, de conformitat amb el que estableixen els articles 10 i 46 de la Llei de la jurisdicció contenciosa administrativa.  
  
Apartat quart. Finançament  
1. S'estableix un import global màxim per a les ajudes convocades per mitjà de la present resolució de 55.000 euros, distribuïts en les anualitats següents:  
Anualitat 2017: 45.000 euros  
Anualitat 2018: 10.000 euros  
2. El pagament de l'ajuda d'aquesta es farà a càrrec de la línia pressupostària SE830000, «Aplicació a la Comunitat Valenciana de la política agrícola comunitària», de la secció 12.91 Agència Valenciana de Foment i Garantia Agrària.  
  
Apartat quint. Règim de recursos contra la present resolució  
D'acord amb el que disposa l'article 45.1.b de la Llei 39/2015, de règim jurídic de les administracions públiques i de procediment administratiu comú, es publica la present resolució i tenint en compte el que disposa l'article 45.2 de la dita llei, s'especifica que en contra es pot interposar, basant-se en el que disposen els articles 123.1 i 114.1.g de la mencionada llei, recurs de reposició, davant del director de l'Agència Valenciana de Foment i Garantia Agrària, segons el que estableix l'article 22.2 del Decret 123/2006, de 8 de setembre, pel qual s'aprova l'estatut de la dita agència. El recurs es podrà interposar en el termini d'un mes, en aplicació de l'article 124.1 de la Llei 39/2015, de règim jurídic de les administracions públiques i de procediment administratiu comú, comptador a partir de l'endemà de la publicació de la present resolució en virtut de l'article 30.4 d'aquesta última llei.  
  
  
València, 15 de novembre de 2016.- El director de l'Agència Valenciana de Foment i Garantia Agrària: Francisco Rodríguez Mulero.